Selle kampaania kogemus näitas meile aga eelkõige, et seeniorklient ei huvitu ja küsi ainult hinda ja kõige lihtsamaid funktsioone. Telefonide mugavus ja eagrupile omased erisused võiks olla, aga kokku ei pea hoidma tarkvara pealt. Pealekasvavad seeniorid on vägagi teadlikud, neil on aega ja viitsimist ka keerulisemaid funktsioone uurida. Nad säästavad ja planeerivad oma oste. Ja kindlasti ei saa minna ühe mütsiga lööma vanusegruppi 60+. Seal on  peidus isegi mitu erinevat sihtgruppi, kellele pakkuda ja turundada natuke erinevaid nüansse toodetest ja ka teenustest. Ilmselt leiame end juba lähitulevikus ka küsimuse eest, et kas seeniorite vanusegrupp algab ikka 60-ndast eluaastast või on see juba märksa kõrgemale nihkunud?